b'\n_START_ARTICLE_\nB\xc4\x83ie\xc8\x9bi buni (film din 1990)\n_START_SECTION_\nRezumat\n_START_PARAGRAPH_\nHenry Hill (Liotta) admite, "din c\xc3\xa2te \xc3\xaemi amintesc, mi-am dorit \xc3\xaentotdeauna s\xc4\x83 fie un gangster", referindu-se la idolatrizarea de c\xc4\x83tre el a gangsterilor din familia Lucchese, din cartierul East New York, Brooklyn \xc3\xaen 1955. Dorind s\xc4\x83 fac\xc4\x83 parte din ceva important, Henry renun\xc8\x9b\xc4\x83 la \xc8\x99coal\xc4\x83 \xc8\x99i se duce s\xc4\x83 lucreze pentru ei. Tat\xc4\x83l s\xc4\x83u irlandezo-american \xc3\xaencearc\xc4\x83 s\xc4\x83-l opreasc\xc4\x83 pe Henry, dup\xc4\x83 ce a aflat de absen\xc8\x9bele sale \xc8\x99colare, dar gangsterii amenin\xc8\x9b\xc4\x83 po\xc8\x99ta\xc8\x99ul local c\xc4\x83 va avea de suferit dac\xc4\x83 va mai livra scrisori de la \xc8\x99coal\xc4\x83 la casa lui Henry. Henry \xc3\xaei duce propria via\xc8\x9b\xc4\x83 \xc8\x99i \xc3\xaenva\xc8\x9b\xc4\x83 cele mai importante dou\xc4\x83 lec\xc8\x9bii din via\xc8\x9b\xc4\x83: "S\xc4\x83 nu-\xc8\x9bi torni niciodat\xc4\x83 prietenii \xc8\x99i s\xc4\x83-\xc8\x9bi \xc8\x9bii \xc3\xaentotdeauna gura \xc3\xaenchis\xc4\x83", sfatul fiindu-i dat dup\xc4\x83 ce a fost scos de sub acuzare la \xc3\xaenceputul carierei sale infrac\xc8\x9bionale._NEWLINE_Henry este luat sub aripa capului mafiei locale, Paul "Paulie" Cicero (Sorvino) \xc8\x99i a asocia\xc8\x9bilor s\xc4\x83i, Jimmy "The Gent" Conway (De Niro), c\xc4\x83ruia \xc3\xaei place s\xc4\x83 atace camioane, \xc8\x99i Tommy DeVito (Pesci), un jefuitor armat agresiv, cu un temperament violent. La sf\xc3\xa2r\xc8\x99itul anului 1967 ei comit Jaful de la Air France, marc\xc3\xa2nd debutul lui Henry \xc3\xaen afacerile mari. Bucur\xc3\xa2ndu-se de avantajele vie\xc8\x9bii lor de infractori, ei \xc3\xae\xc8\x99i petrec cea mai mare parte a nop\xc8\x9bilor lor la Copacabana, cu nenum\xc4\x83rate femei. Henry se \xc3\xaent\xc3\xa2lne\xc8\x99te \xc8\x99i mai t\xc3\xa2rziu se c\xc4\x83s\xc4\x83tore\xc8\x99te cu Karen (Bracco), o fat\xc4\x83 evreic\xc4\x83. Karen este ini\xc8\x9bial tulburat\xc4\x83 de activit\xc4\x83\xc8\x9bile criminale ale lui Henry, dar \xc3\xaen cur\xc3\xa2nd este sedus\xc4\x83 de stilul s\xc4\x83u de via\xc8\x9b\xc4\x83 plin de farmec. Atunci c\xc3\xa2nd un vecin o agreseaz\xc4\x83 pentru c\xc4\x83 i-a respins avansurile, Henry \xc3\xael love\xc8\x99te cu pistolul \xc3\xaen fa\xc8\x9ba ei. Ea se simte excitat\xc4\x83 de acest act, \xc3\xaen special c\xc3\xa2nd Henry \xc3\xaei d\xc4\x83 pistolul \xc8\x99i-i spune s\xc4\x83-l ascund\xc4\x83._NEWLINE_Pe 11 iunie 1970, Tommy (cu ajutorul lui Jimmy) \xc3\xael bate cu brutalitate pe Billy Batts (Vincent), un mafiot din familia Gambino, pentru c\xc4\x83 l-a insultat c\xc4\x83 a fost lustragiu \xc3\xaen copil\xc4\x83rie. Cu toate acestea, Batts f\xc4\x83cea parte din Mafie, a\xc8\x99a c\xc4\x83 el nu putea fi ucis f\xc4\x83r\xc4\x83 acordul \xc8\x99efilor familiei Gambino. D\xc3\xa2ndu-\xc8\x99i seama c\xc4\x83 aceasta era o ofens\xc4\x83 care ar putea duce la uciderea tuturor, Jimmy, Henry \xc8\x99i Tommy trebuie s\xc4\x83 acopere crima. Ei transporta corpul \xc3\xaen portbagajul ma\xc8\x99inii lui Henry \xc8\x99i-l \xc3\xaengroap\xc4\x83 pe un teren viran. \xc8\x98ase luni mai t\xc3\xa2rziu, Jimmy afl\xc4\x83 c\xc4\x83 terenul unde \xc3\xaenmorm\xc3\xa2ntaser\xc4\x83 mafiotul a fost cump\xc4\x83rat de un exploatator imobiliar, for\xc8\x9b\xc3\xa2ndu-i s\xc4\x83 exhume cadavrul \xc3\xaen descompunere \xc8\x99i s\xc4\x83-l mute altundeva._NEWLINE_Henry \xc3\xaencepe s\xc4\x83 aib\xc4\x83 o amant\xc4\x83 pe nume Janice Rossi (Mastrogiacomo), pun\xc3\xa2ndu-i la dispozi\xc8\x9bie un apartament. C\xc3\xa2nd Karen afl\xc4\x83, ea merge la blocul unde locuie\xc8\x99te Janice, dar aceasta nu \xc3\xaei deschide. Ea se confrunt\xc4\x83 atunci cu Henry, pe care-l amenin\xc8\x9b\xc4\x83 cu revolverul, \xc8\x99i amenin\xc8\x9b\xc4\x83 c\xc4\x83-i va ucide pe am\xc3\xa2ndoi. Karen nu are curajul s\xc4\x83-l ucid\xc4\x83 \xc8\x99i \xc3\xaenfuriatul Henry o amenin\xc8\x9b\xc4\x83 pe Karen cu pistolul \xc8\x99i \xc3\xaei spune c\xc4\x83 are probleme mai mari, el risc\xc3\xa2nd s\xc4\x83 fie ucis pe str\xc4\x83zi de mafio\xc8\x9bi. Henry merge s\xc4\x83 locuiasc\xc4\x83 \xc3\xaen apartament cu Janice. Paulie \xc3\xael face cur\xc3\xa2nd s\xc4\x83 se \xc3\xaentoarc\xc4\x83 la Karen, dup\xc4\x83 ce-i face un serviciu; Henry \xc8\x99i Jimmy sunt trimi\xc8\x99i pentru a recupera o sum\xc4\x83 de bani de la un parior \xc3\xaendatorat din Florida, ob\xc8\x9bin\xc3\xa2nd banii de la acesta dup\xc4\x83 ce-l bat. Fiindc\xc4\x83 sora pariorului era dactilograf\xc4\x83 la FBI, mai mul\xc8\x9bi membri ai clanului mafiot sunt aresta\xc8\x9bi._NEWLINE_\xc3\x8en \xc3\xaenchisoare, Henry vinde droguri pentru a-\xc8\x99i sprijini familia. La scurt\xc4\x83 vreme dup\xc4\x83 eliberarea sa \xc3\xaen 1978, echipa comite jaful de la Lufthansa de pe Aeroportul Interna\xc8\x9bional John F. Kennedy. \xc3\x8en ciuda avertismentului lui Paulie s\xc4\x83 renun\xc8\x9be la traficul de droguri, Henry \xc3\xae\xc8\x99i continu\xc4\x83 afacerile, conving\xc3\xa2ndu-i pe Tommy \xc8\x99i Jimmy s\xc4\x83 i se al\xc4\x83ture. Jimmy \xc3\xaei ucide pe majoritatea participan\xc8\x9bilor la jaful de la Lufthansa dup\xc4\x83 ce au ignorat ordinul lui de a nu cump\xc4\x83ra imediat lucruri scumpe cu partea lor de bani fura\xc8\x9bi. Apoi, Tommy este ucis pentru uciderea lui Billy Batts, fiind p\xc4\x83c\xc4\x83lit s\xc4\x83 cread\xc4\x83 c\xc4\x83 urmeaz\xc4\x83 s\xc4\x83 devin\xc4\x83 membru al Mafiei._NEWLINE_Prin 1980, Henry este ruinat de consumul de cocain\xc4\x83 \xc8\x99i de insomnie, el \xc3\xaencerc\xc3\xa2nd s\xc4\x83 organizeze o afacere cu droguri, cu asocia\xc8\x9bii s\xc4\x83i de la Pittsburgh. Cu toate acestea, el este prins de c\xc4\x83tre agen\xc8\x9bii de la Narcotice \xc8\x99i trimis la \xc3\xaenchisoare. La eliberarea sa, Karen \xc3\xaei spune c\xc4\x83 ea a aruncat cocain\xc4\x83 \xc3\xaen valoare de 60.000 $ \xc3\xaen toalet\xc4\x83 pentru ca aceasta s\xc4\x83 nu fie g\xc4\x83sit\xc4\x83 de agen\xc8\x9bii FBI \xc3\xaen timpul raidului lor, l\xc4\x83s\xc3\xa2nd familia lui Henry practic f\xc4\x83r\xc4\x83 nici un ban. Tem\xc3\xa2ndu-se c\xc4\x83 \xc3\xaei va tr\xc4\x83da pentru a sc\xc4\x83pa de acuza\xc8\x9bia de trafic de droguri, Paulie \xc3\xaei d\xc4\x83 lui Henry 3.200 dolari \xc8\x99i \xc3\xaencheie asocierea cu el. Henry decide s\xc4\x83 se \xc3\xaenscrie \xc3\xaen Programul de protec\xc8\x9bie a martorilor, dup\xc4\x83 ce-\xc8\x99i d\xc4\x83 seama c\xc4\x83 Jimmy inten\xc8\x9bioneaz\xc4\x83 s\xc4\x83-l omoare. For\xc8\x9bat s\xc4\x83 renun\xc8\x9be la via\xc8\x9ba de gangster, el trebuie s\xc4\x83 fac\xc4\x83 fa\xc8\x9b\xc4\x83 traiului \xc3\xaen lumea real\xc4\x83._NEWLINE_Textele derulate pe ecran la final explic\xc4\x83 faptul c\xc4\x83 Henry a fost ulterior arestat pentru tradic de droguri \xc3\xaen Seattle, Washington, dar a fost scos de sub acuzare \xc3\xaencep\xc3\xa2nd din 1987. Paul Cicero a murit \xc3\xaen \xc3\xaenchisoare federal\xc4\x83 din Fort Worth \xc3\xaen urma unei boli respiratorii \xc3\xaen 1988, la v\xc3\xa2rsta de 73 ani. Jimmy executa \xc3\xaen 1990 o pedeaps\xc4\x83 de 20 de ani \xc3\xaentr-o \xc3\xaenchisoare din statul New York.\n_START_SECTION_\nDistribu\xc8\x9bie\n_START_PARAGRAPH_\nB\xc4\x83ie\xc8\x9bi buni a avut premiera la Festivalul de Film de la Vene\xc8\x9bia din 1990 unde Scorsese a primit received the Leul de Argint pentru cel mai bun regizor. Premiera \xc3\xaen America de Nord a avut loc la 21 septembrie 1990 \xc3\xaen 1.070 de cinematografe aduc\xc3\xa2nd \xc3\xaencas\xc4\x83ri \xc3\xaen primul week-end de 6,3 milioane $. El a avut \xc3\xaencas\xc4\x83ri pe pia\xc8\x9ba intern\xc4\x83 de 46,8 milioane $, cu mult peste bugetul de 25 milioane $.\n_START_SECTION_\nReviews\n_START_PARAGRAPH_\nFilmul a avut parte de recenzii pozitive \xc8\x99i are un rating actual de 97% pe Rotten Tomatoes \xc8\x99i un metascor de 89 pe situl Metacritic.\n_START_SECTION_\nColoana sonor\xc4\x83\n_START_PARAGRAPH_\nColoana sonor\xc4\x83 a filmului, sub denumirea de Goodfellas Music from the Motion Picture, a fost lansat\xc4\x83 pe 9 octombrie 1990 de casa de discuri Atlantic \xc8\x99i are o durat\xc4\x83 de 37 de minute \xc8\x99i 23 de secunde.'